கேள்வி: தைக்கா ஷுஐபு - ஆரம்ப வாழ்க்கை பற்றி நீங்கள் என்ன அறிந்துள்ளீர்கள்?
பதில்: தைக்கா சுஐப் இந்தியா கீழக்கரை நகரில் பிறந்தார். இவர் பலநூற்றாண்டுகளாக இஸ்லாமிய கல்விகளை போதித்துவரும் குடும்பத்தில் தோண்றியவர்.இவரின் தந்தை தைக்கா அஹ்மத் அப்துல் காதிர்(இறப்பு :1976) ஆன்மிக வழிகாட்டியாகவும், அறிஞராகவும் திகழ்ந்தார். இவரின் பாட்டனார்,சாஹூல் ஹமீத்(இறப்பு:1921) ஓர் அறிஞர்.இவரின் முப்பாட்டனார் சைய்யித்முஹம்மத்(இறப்பு: ஹி.1316), "இமாமுல் அரூஸ்" மற்றும் "மாப்பிள்ளை லெப்பை ஆலிம்" என அறியப்பெற்ற இஸ்லாமிய அறிஞர்.தைக்கா சுஐப் இஸ்லாத்தின் முதலாவது கலீபா அபூபக்கர் அவர்களின் வழித்தோன்றலில் வந்தவர்.
கேள்வி: தைக்கா ஷுஐபு - கல்வி பற்றி விளக்கவும்.
பதில்: தைக்கா சுஐப் தனது ஆரம்பக் கல்வியை தனது தந்தையிடம் கற்றார்.அவரின் தந்தை தைக்கா சுஐபின் ஆன்மீக வழிகாட்டியாகவும் விளங்கினார்.அவரின் தந்தை இஸ்லாமியக் கல்விகளை கற்பிப்பதற்கான இஜாஸாவை அல்லது இஸ்லாமிய சட்டவியல் கல்வியை கற்பிப்பதற்கு வழங்கும் அனுமதிச் சான்றிதழை சுஐப் அவர்களுக்கு வழங்கினார். பாரம்பரிய கல்விகளைக் கற்றதன் பின்னர்,தென்னிந்தியாவின் பாகிய்யாதுஸ் ஸாலிஹாத், ஜமாலிய்யா அரபுக்கல்லூரி மற்றும் வட இந்தியாவின் தாருல்உலூம் தேவ்பந்த்,ஜாமிய்யா மில்லியா இஸ்லாமியா ஆகிய இடங்களில் கல்வி கற்றார். தைக்கா சுஐப் அரபு மற்றும் பாரீசகத்தில் தனது இளமானிப்பட்டத்தை இலங்கையின் பேராதனைப் பல்கலைக்கழகத்தில் பெற்றார். பிராந்தியதத்தில் அரபுத் தமிழ் தொடர்பான ஆய்வை மேற்கொண்ட அவர்கள், இத்துறையில் தனது முதுமாணிப் பட்டத்தையும், கலாநிதிப் பட்டத்தையும் அமெரிக்காவின் கொலம்பியா பல்கலைக்கழகத்தில் பெற்றுக் கொண்டார்.அவர்கள் தனது கலாநிதி ஆய்வுக்காக "இலங்கை மற்றும் தமிழ் நாட்டில் அரபு,அரபுத்தமிழ் மற்றும் பாரசீகம்" என்ற நூலை எழுதினார்.அவர்களிடம் இயற்கையிலேயே மொழியைக் கையாள்வதில் காணப்பட்ட திறனின் காரணமாக அரபு, ஆங்கிலம்,தமிழ்,மலையாளம்,உர்து,பராசீகம் போன்ற மொழிகளில் தேர்ச்சி பெற்றார்.
கேள்வி: தைக்கா ஷுஐபு - வெளியீடுகள் பற்றி விளக்கவும்.
பதில்: தைக்கா சுஐப் 11 புத்தகங்களை எழுதியுள்ளார். இவற்றில் 4 பெரிய ஆக்கங்களும், 7 சிறிய ஆக்கங்களும் அடங்கும். அரூஸிய்யதுல் காதிரிய்யா ஆன்மீக வழியமைப்பின் "ஜலாலிய்யா ராதீப்" புத்தகத்தின் 500,000 இற்கும் அதிகமான பிரதிகளை வெளியிடுவதற்கு நடவடிக்கைகளை மேற்கொண்டார். இவர்களால் எழுதப்பட்ட "அல்-முன்ஜியாத்" எனும் புத்தகத்தின் 37,000 இற்கும் அதிகமான பிரதிகள் வெளியிடப்பட்டிருக்கின்றன.
கேள்வி: தைக்கா ஷுஐபு - பெரிய ஆக்கங்கள் குறித்து விரிவாக சொல்லுங்கள்.
பதில்: *''Arabic, Arwi, and Persian in Sarandib and Tamil Nadu: A Study of the Contributions of Sri Lanka and Tamil Nadu to Arabic, Arwi, Persian, and Urdu Languages, Literature, and Education'', Madras:1993 *''அல் முன்ஜியாத்|: A Panacea for the Body and Soul'', Chennai:2014 *''ahsanu-l mawa'iz wa azyanu-l malafiz'', Kilakkarai:1954 *''ராத்தீப் ஜலாலிய்யா'', சென்னை, கொழும்பு, பினாங்கு
கேள்வி: தைக்கா ஷுஐபு - அங்கீகாரம் பற்றி தகவல் சொல்.
பதில்: * 1994 மே மாதம் 7ஆம் திகதி, இந்தியாவின் 9ஆவது ஜனாதிபதி சங்கர் தயாள் சர்மா அவர்களால், தைக்கா சுஐப் அவர்களுக்கு "சிறந்த அரபு அறிஞருக்கான தேசிய விருது" வழங்கப்பட்டது. * 2013ஆம் ஆண்டு, ஜோர்தானின் அரச இஸ்லாமிய மூலோபாய கற்கைநெறிகள் நிலையத்தின் மூலம் தரப்படுத்தப்படும் "செல்வாக்கு 500 முஸ்லிம்கள்" பட்டியலில் முதன்முறையாக தைக்கா சுஐப் அவர்களின் பெயர் இடம்பெற்றது. * 2016 ஏப்ரல் மாதம் 27ஆம் திகதி, இலங்கையில் இனங்களுக்கிடையிலான நல்லுறவை வெளிப்படுத்துவதற்காக கலாநிதி தைக்கா சுஐப் ஆலிம் அவர்கள் மேற்கொண்ட பணிகளை கௌரவிக்கும் வகையில் இலங்கையின் 7ஆவது ஜனாதிபதி மைத்திரிபால சிறிசேன தலைமையில் கௌரவிப்பு நிகழ்வு ஒன்றும் ஒழுங்கு செய்யப்பட்டிருந்தது.
கேள்வி: தைக்கா ஷுஐபு - மரணம் பற்றி நீங்கள் என்ன அறிந்துள்ளீர்கள்?
பதில்: தைக்கா சுஐப் ஆலிம் அவர்கள் 2021 ஜூன் மாதம் 15ஆம் திகதி இந்தியாவின் கேரளாவில் காலமானார். அவர்கள் கீழக்கரை அரூஸிய்யா தைக்காவில் நல்லடக்கம் செய்யப்பட்டார்கள்.